**УНИВЕРЗИТЕТ У НИШУ Образац Д2**

**ФИЛОЗОФСКИ ФАКУЛТЕТ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Миленковић, Славиша, Катарина | | | | | |
| Датум и место рођења | | | 13. 2. 1992., Ниш, Србија | | | | | |
| **Основне студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Основне академске студије англистике | | | | | |
| Звање | | | Дипломирани филолог (англиста) | | | | | |
| Година уписа | | | 2010. | | | | | |
| Година завршетка | | | 2014. | | | | | |
| Просечна оцена | | | 9,42 (девет, 42/100) | | | | | |
| **Мастер студије, магистарске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Мастер академске студије англистике | | | | | |
| Звање | | | Мастер филолог (англиста) | | | | | |
| Година уписа | | | 2014. | | | | | |
| Година завршетка | | | 2016. | | | | | |
| Просечна оцена | | | 10,00 (десет) | | | | | |
| Научна област | | | Филолошке науке; англистичка лингвистика; когнитивна лингвистика | | | | | |
| Наслов завршног рада | | | *Serbian Grammar School and EFL Students’ Recognition of Conceptual Metaphor* (*Препознавање појмовне метафоре код популације српских ученика гимназије и студената англистике*) | | | | | |
| **Докторске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Докторске студије филологије | | | | | |
| Година уписа | | | 2016. | | | | | |
| Остварен број ЕСПБ бодова | | | 120 | | | | | |
| Просечна оцена | | | 10,00 (десет) (у току прве две године студија) | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Томић, Кристина и **Катарина Миленковић** (2019). Форензичко профилисање говорника из узорка на енглеском као страном језику – анализа квалитета вокала. *Зборник Матице српске за филологију и лингвистику* 62(1): 151–171. | | | | | | M24 | |
| Истраживање испитује квалитет вокала у спонтаном говору код пет говорница нишког и пет говорница новосадског урбаног дијалекта када говоре на српском и енглеском језику, а спроведено је у сврхе усавршавања форензичког профилисања говорника из узорка на страном језику. Резултати указују на то да се највећа разлика уочава код вокала реализованог на месту фонеме /æ/, који је код говорница из Новог Сада видно отворенији него код говорница из Ниша. Вокали реализовани на месту фонема /u:/ и /ʊ/ код говорница из Ниша су подударни, а говорнице из Новог Сада исказују тенденцију да централизују краћи вокал. Добијени резултати могли би да буду корисни за форензичко профилисање говорник и када је спорни узорак на страном и када је на матерњем језику. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 2 | Стаменковић Душан, **Катарина Миленковић** и Јована Динчић (2019). Студија нормирања књижевних и некњижевних метафора из српског језика. *Зборник Матице српске за филологију и лингвистику* 62(2): 89–104 | | | | | | M24 | |
| Истраживање је превасходно усмерено на формирање нормираног корпуса метафора на српском језичку који би био од помоћи истраживачима у будућим психолингвистичким подухватима. У раду се нормира 55 књижевних и 55 некњижевних метафора у облику *А је Б* у односу на следеће особине: метафоричност, квалитет, погодност извора да опише циљ, степен познатости, разумљивост, сличност извора циљу и број интерпретација. Уз обезбеђивање нормираног корпуса, анализе показују поуздане скале за сваку од димензија и значајне корелације између њих. Истраживање представља једну од припремних радњи у изради ове докторске дисертације. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 3 | **Milenković, Katarina**, Dušan Stamenković and Vladimir Figar (2016). The role of foreign language learning in metaphor identification: An experimental study. *Folia Linguistica et Litteraria*, *14*, 187–207. ISSN 1800-8542 (Print). ISSN 2337-0955 (Online). UDC 811.111’232. Available at: http://www.folia.ac.me/arhiva14.html | | | | | | M23 | |
| Рад испитује способност ученика гимназије и студената англистике да препознају метафору, као и мера у којој су они свесни разлика у процесима препознавања метафоре између два језика и да ли, у случају непрепознавања истих, прибегавају примени знања матерњег језика како би понудили адекватне одговоре. Испитаницима су приказане уједначене дражи, где су они имали задатак да одлуче да ли у датим реченицама има метафоричког садржаја или не. Добијени резултати показују да степен изложености страном језику и директна формална настава представљају значајне факторе за брзо и успешно препознавање метафоре. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 4 | **Milenković, Katarina** i Maša Mladenović (2016). Name Symbolism in Harry Potter Book Series. U: Mišić Ilić, Biljana i Vesna Lopičić (ur.). *Jezik, književnost, značenje – Jezička istraživanja*, 637–649. Niš: Filozofski fakultet. ISBN 978-86-7379-409-9. UDC. 811.111’373.23:165.212. COBISS.SR-ID 222937612. | | | | | | M14 | |
| У раду се проучава симболика властитих имена у романима о Харију Потеру ауторке Џ. К. Роулинг како би се утврдило да ли се сврха система именовања огледа у енциклопедијском знању повезаном са датим именима, а резултати показују да властита имена у овој серији романа постају симболи уколико се особине првобитних референата који су некада били носиоци истих пребаце на њих. Резултати укључују анализу имена библијских, књижевних и митолошких ликова и створења. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 5 | **Milenković, Katarina** i Dušan Stamenković (2018). Kontrastivno sagledavanje rečničkog značenja pojmova vezanih za primarne boje u srpskom i engleskom jeziku. *Filolog*, *18*, 114–138. | | | | | | M51 | |
| Рад истражује дословна и метафоричка значења појмова везаних за примарне боје (црвену, плаву и жуту) у енглеском и српском језику и утврђује да ли се међу њима и у којој мери могу успоставити односи кореспонденције или еквиваленције. Ради се о истраживању рађеном на корпусу који се састоји од два општа речника. У зависности од семантичког поља са којима су лексеме са називима боја повезане, рад нуди преглед значењских категорија у оба језика: флора, фауна и биолошки аспекти, физичке карактеристике, емотивна стања и понашање, политика, организације и групе и остало. Уз специфичности и изузетке, аутори налазе одређени степен значењског преклапања у два језика. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 6 | **Milenković, Katarina**. Euphemistic Expressions in Barack Obama’s Warfare Political Speeches (Рад је прихваћен за објављивање у Зборнику радова са скупа СТУДКОН 3, у припреми за штампу, а потврда о прихватању рада је приложена уз пријаву). | | | | | | M63 | |
| Ово истаживање бави се анализом еуфемизама у одређеним политичким говорима бившег америчког председника Барака Обаме у периоду између 2006. и 2013. године, са освртом на вешту употреби језика у политичким говорима. Применом критичке анализе дискурса, аутор приступа квалитативној анализи еуфемизама, уз фокус на партикуларизацији, импликацијама, метафори и метонимији, и бави се њиховим обрасцима. Резултати показују да су еуфемизми који су уочени у датим говорима употребљени су са следећим циљевима: представљање „себе“ у позитивном светлу, а „другог“ у негативном, заштите „лица“ у прагматичком смислу, као и оправдавања вођења и учествовања у рату. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | **ДА** | **НЕ** |
| Кандидаткиња Катарина Миленковић, мастер филолог-англиста, испуњава све услове предвиђене одговарајућим законским и подзаконским актима (члан 40. Закона о високом образовању, члан 152. Статута Универзитета у Нишу, члан 135–137. Статута Филозофског факултета, Правилник о поступку припреме и условима за одбрану докторске дисертације Универзитета у Нишу од 4. 6. 2018. године, СНУ број 8/16-01-005/18-014 и Правилник о докторским студијама Филозофског факултет у Нишу бр. 209/1-3-01 од 19. 6. 2019. године). Мисли се пре свега на уверење да је кандидаткиња испунила све обавезе предвиђене студијским програмом докторских академских студија филологије на Филозофском факултету у Нишу (у прве две године освојила свих 120 ЕСПБ, положила све испите са просечном оценом 10,00 и уписала пети семестар ДАС филологије), па је тиме стекла право да поднесе захтев за одобравање пријаве теме докторске дисертације. Кандидаткиња је приложио и биографске податке, списак објављених радова и саме радове (од којих су неки директно повезани са темом докторске дисертације), име предложеног ментора и изјаву предложеног ментора о прихватању менторства, као и детаљан предлог и образложење теме и истраживања које планира да изведе у оквиру рада на докторској дисертацији. | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Душан Стаменковић, ванредни професор, доктор филолошких наука | | | | | | |
| Ужа научна област за коју је изабран у звање | | Филолошке науке; Англистичка лингвистика | | | | | | |
| Датум избора | | 20. 3. 2019. | | | | | | |
| Установа у којој је запослен | | Филозофски факултет Универзитета у Нишу, Департман за англистику | | | | | | |
| Е-пошта | | dusan.stamenkovic@filfak.ni.ac.rs | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | **Stamenković, Dušan,** Nicholas Ichien, Keith J. Holyoak (2019). Metaphor comprehension: An individual-differences approach. *Journal of Memory and Language* 105: 108–118. DOI: 10.1016/j.jml.2018.12.003. ISSN: 0749-596X, IF (2018): 3.858, 5YIF (2018): 5.763. | | | | | | M21a | |
| 2 | Holyoak, Keith and **Dušan Stamenković** (2018). Metaphor comprehension: A critical review of theories and evidence. *Psychological Bulletin* 144 (6): 641–671. DOI: 10.1037/bul0000145, ISSN: 0033-2909, eISSN: 1939-1455. IF (2018): 16.405, 5YIF (2018): 23.910. | | | | | | M21a | |
| 3 | **Стаменковић, Душан** (2018). Психолингвистички приступи истраживању поимања времена помоћу просторних елемената. У: Лопичић, Весна и Биљана Мишић Илић (ур.). *Језик, књижевност, простор*: 495–504. Ниш: Филозофски факултет. ISBN 978-86-7379-473-0. UDK 81’23. COBISS.SR-ID 262242572. | | | | | | M14 | |
| 4 | Stojičić, Violeta and **Dušan Stamenković** (2017). Ontological metaphor in verb and abstract noun collocations in Serbian: A sample analysis. *Scando-Slavica* 63 (2): 198–211. DOI: 10.1080/00806765.2017.1390937, ISSN 0080-6765 (Print), 1600-082X (Online). | | | | | | M23 | |
| 5 | Тасић, Милош и **Душан Стаменковић** (2012). Однос метафоре и контекста у когнитивној лингвистици. *Филолог* 5: 234–247. ISSN 2233–1158, UDK 811.163.41’271. DOI: 10.7251/FIL1205234T. | | | | | | M52 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | Ово је прво менторство | - | - |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | | **ДА** | **НЕ** |
| Према условима дефинисаним у чл. 13 Правилника о поступку припреме и условима за одбрану докторске дисертације Универзитета у Нишу од 4. 6. 2018. године (СНУ број 8/16-01-005/18-014), ментор докторске дисертације у пољу друштвено-хуманистичких наука – у претходних десет година мора да има остварена најмање 24 бода, и то: најмање 4 бода за рад у часопису са листа SSCI или SSCIe, SCI или SCIe, ERIH, HEINONLINE, ECOLIBRI и EconLit или у часопису категорије М24 и најмање 20 бодова за радове у категоријама: M11, М12, М13, М14, М21, М22, М23, М24, М31, М32, М33, М34 и М51. Радови категорије М31, М32, М33 и М34, доносе највише 20% потребних бодова. Проф. др Душан Стаменковић у претходних 10 година има 1 рад категорије М13, 11 радова категорије М14, 2 рада категорије М21а, 2 рада категорије М22, 8 радова категорије М23, 7 радова категорије М24, 7 радова категорије М33, 4 рада категорије М34 и 8 радова категорије М51, при чему има укупно 185 бодова у категоријама које се рачунају (минимум је 24). Прву ставку (где је минимум 4 бода) задовољавају радови који укупно имају 90 бодова, а другу ставку радови са укупно 185 бодова, при чему радови из категорија М33 и М51 носе укупно 11 бодова, што је око 6% у односу на збир. Радови проф. др Стаменковића се тематски у великој мери поклапају са темом предложене докторске дисертације. Ово значи да проф. др Душан Стаменковић у потпуности испуњава предвиђене услове да буде ментор ове докторске дисертације. | | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | | |
| Предлог наслова теме докторске дисертације | | | *Однос особина метафоре и њиховог разумевања: психолингвистички приступ*  (*The relation between metaphor features and their comprehension: A psycholinguistic approach*) | | | | | | | |
| Научно поље | | | Друштвено-хуманистичке науке | | | | | | | |
| Научна област | | | Филолошке науке | | | | | | | |
| Ужа научна област | | | Англистичка лингвистика | | | | | | | |
| Научна дисциплина | | | Психолингвистика | | | | | | | |
| 1. | Предмет научног истраживања *(до 800 речи)* | | | | | | | | | |
| У средишту кандидаткињине замисли налази се психолингвистички приступ истраживању метафоре, као феномена који је деценијама, па и вековима уназад занимљив не само лингвистима, већ и психолозима и филозофима, а у новије време и другим гранама когнитивних наука и неуронаука. И поред многобројних студија метафоре, стиче се утисак да и даље постоје бројна отворена питања везана за поимање метафоре, а једно од њих је то који когнитивни механизам учествује у разумевању метафоре. Постоје три главна теоријска становишта повезана са психолингвистичким приступом метафори: оно које тврди да се метафора заснива на аналошком расуђивању, друго, које тврди да је основни механизам категоризација или појмовна комбинација, док је треће гледиште ближе првом и представља школу појмовне метафоре (ови правци су побројани и анализирани у Holyoak & Stamenković, 2018 и Kertész et al., 2012). Присталице аналошког приступа тврде да изворни и циљни домен представљају сложене пропозиционе структуре, а да се путем пресликавања налазе систематски развијене везе између те две структуре (Gentner & Bowdle, 2008). Гентнер и сарадници (Gentner et al., 2001) постављају питање да ли метафоре стварају значење или само одражавају структурне паралеле. Са друге стране, заступници категоризације сматрају да се метафора разуме као исказ категоризације (Glucksberg & Haught, 2006) заснован на механизму појмовне комбинације. Код трећег приступа, односне школе когнитивних лингвиста, метафора се сматра засебним појмовним механизмом (Lakoff & Johnson, 1980; Lakoff & Turner, 1989; Lakoff, 1990). Лејкоф и сарадници појмовну метафору сматрају неизоставним делом људске перцепције и когниције, конкретно, језика и мисли. Имајући у виду неслагања око овог проблема у савременој психолингвистици, кандидат наводи да ће истраживање посебну пажњу посветити испитивању улоге аналогије у разумевању метафора кроз везивање аналогије за тест флуидне интелигенције. Аналогија је механизам који функционише на основу поређења менталних представа, где се закључци доносе преко образаца који се уочавају код односа, као и у њиховим улогама (Holyoak, 2012). Нека психолошка истраживања ослањају се у великој мери и на интеракциону теорију метафоре (Black, 1962) која тврди да су метафоре одређене интеракцијом између два система заснована на аналогији њихових структура. Предложена је и хипотеза о развојном путу метафоре (енгл. *career of metaphor*), као везе између метафоре и полисемије, према којој нова метафоричка пресликавања могу да произведу нова значења речи која функционишу као опште категорије (Bowdle & Gentner, 2005). Такође, наводи се и да се разлика између аналогије и категоризације може разумети и као разлика између аналогије и концептуалне комбинације (Holyoak & Stamenković, 2018). Међутим, оно око чега се и заступници метафоре засноване на аналогији и категоризацији слажу јесте да разумевање метафоре подразумева поређење изворног и циљног домена. Још један од важних појмова у поставци овог истраживања јесу особине метафоре, а оне су овде дефинисане на начин који су поставили Кац и сарадници (Katz et al., 1988) – они су предложили десет особина које су битне у разумевању метафоре, а фокус ће у овој дисертацији бити на следећим: метафоричност, погодност извора да опише циљ, степен познатости, разумљивост и сличност извора циљу. Различита истраживања испитивала су утицај ових особина на разумевање метафоре, па су тако, на пример, истраживачи долазили до закључака да се разумевање одвија релативно брзо онда када је метафора прикладна и позната (Blasko & Connine, 1993; Jones & Estes, 2005, 2006). Већина ових особина коришћена је у новијим студијама нормирања релевантним за разумевање метафоре (нпр. Roncero & De Almeida, 2014; Cardillo et al., 2017). У припремном истраживању спроведеном од стране Стаменковића и сарадника (Стаменковић, Миленковић и Динчић 2019), урађено је нормирање датих особина које су одабране због њихове емпиријске важности, као и значаја за психолошке моделе који су предложени у разумевању метафоре. Када је у питању психолингвистичка страна, класичне теорије интелигенције (Cattell, 1971) праве разлику између *флуидне* и *кристализоване* интелигенције (енгл. *fluid* и *crystalized*), при чему флуидна интелигенција укључује логично размишљање (често невербално) о новим проблемима који се не заснивају на претходном знању, док кристализована интелигенција подразумева углавном вербално размишљање које се ослања на претходно знање. Тако су у једном истраживању (Kazmerski, Blasko, & Dessalegn, 2003) испитаници радили тестове интелигенције и тестове радне меморије, а затим оцењивали и тумачили метафоре. Резултати су показали да су испитаници нижег коефицијента интелигенције били мање успешни у тумачењу метафора у односу на испитанике са вишим коефицијентом. У другом истраживању (Chiappe & Chiappe, 2007), испитаницима је требало мање времена да протумаче метафоре, и то на бољи начин. Претходна истраживања су показала да је флуидна интелигенција уско повезана са индивидуалним разликама у аналошком расуђивању, док је кристализована одговорна за језичке способности. Најновија истраживања (Stamenković, Ichien, & Holyoak, 2019) налазе да обе врсте интелигенције имају улогу у разумевању метафоре, тј. индивидуалне разлике указују на то да кристализована интелигенција утиче на разумевање различитих врста метафоре, док се разлике у флуидној интелигенцији углавном односе на когнитивно сложеније метафоре, какве су књижевне. Кроз приступ базиран на особинама, ова ће дисертација бити јасније усмерена ка откривању разлога зашто је једна група метафора разумљивија од друге. | | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | | |
| Наведена коришћена литература у потпуности је усклађена са проблематиком и показује да кандидат познаје најновије правце у психолингвисичким приступима метафори. Најпре, литература је усмерена ка приказивању доминантних праваца у проучавању метафоре и тиме проблематику поставља у положај који омогућава увид у могуће правце кретања, а поред тога приказује и студије које су већ кренуле у смеру појашњавања неких од постојећих отворених питања. Литература се осврће на доминантне дебате у психолингвистичим правцима проучавања разумевања метафоре и на основу тих дебата јасно приказује питања која још увек трагају за одговорима и налази простор за смештање циљева ове дисертације. Основна дебата јесте она која се тиуче основног механизма разумевања метафоре и огледа се у некој врсти сукоба која постоји између оних који тврде да се разумевање метафоре заснива на процесима категоризације (струја предвођена Глаксбергом) и оних који дају предност аналогији и концептуалној метафори (Гентнер, Гибс, Лејкоф и остали). Приказана проблематика не показује само добро владање литературом већ и способност кандидата да препозна научне токове у савременој филологији који из предложених библиографских јединица проистичу. | | | | | | | | | | |
| 3. | Циљеви научног истраживања *(до 500 речи)* | | | | | | | | | |
| Кандидаткиња поставља следеће као циљеве ове докторске дисертације:   1. Први циљ је испитивање корелација између две врсте интелигенције, које везујемо за два доминантна психолингвистичка приступа разумевању метафоре, и разумевања књижевних и некњижевних метафора из српског језика. У склопу овога, кандидат настоји да провери да ли, и у коликој мери, тест флуидне интелигенције имa утицај на разумевање метафоре. Такође, с обзиром на то да су Рејвенове матрице, као формалан и невербалан тест где семантичко знање нема готово никакву или веома малу улогу, врло уско повезане са аналошким расуђивањем, посредно ће се испитати и колика је важност аналогије у процесу разумевања метафоре. Овај циљ представља својеврсну репликацију студија које су рађене на енглеском говорном подручју. 2. Други циљ ове дисертације јесте да се утврди како разумевање књижевне метафоре, која се према претходним резултатима у одређеним случајевима ослања на аналошко расуђивање, зависи од пет особина из студија нормирања метафоре (метафоричност, погодност извора да опише циљ, степен познатости, разумљивост и сличност извора циљу). Испитаће се и како разлике по датим димензијама међу испитаницима утичу на њихово разумевање књижевних метафора, као и на који начин се две врсте метафора (књижевне и некњижевне) разликују. Разлог зашто се обрађују и књижевне и некњижевне метафоре јесте тежња да се сачини контролисан и доследан корпус који се састоји из више од једног типа метафоре, као и више варијабли. Другим речима, корпус који је сачињен и од књижевних и од некњижевних метафора релевантан је за извођење закључака о обе врсте метафоре. 3. Да се утврде односи између тога у којој мери је која врста интелигенције која се јавља у две врсте теста важна за разумевање метафора рангираних према различитим особинама, што представља својеврсну комбинацију прва два циља и додаје нову димензију овом истраживању, водећи ка томе да оно буде прво које ће све наведене компоненте узети у обзир. У оквиру овог циља, требало би да се покаже да ли поједина својства или њихове комбинације утичу на ослањање на неку од две врсте интелигенције у процесу разумевања метафоричких исказа.   Циљеви докторске дисертације постављени су реалистично, и што је најважније, усмерени су ка решавању постојећих питања на пољу истраживања метафоре. | | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | | |
| Кандидат очекује да ће резултати потврдити раније добијене назнаке да је кристализована интелигенција (неопходна за решавање теста семантичких сличности) од веће важности за разумевање општег типа метафора у поређењу са флуидном интелигенцијом која ће се за сврхе овог доктората мерити употребом Рејвенових матрица. Ипак то не значи да флуидна интелигенција неће бити важна, већ да оба типа интелигенције, и флуидна и кристализована, имају одређени утицај на разумевање књижевне и некњижевне метафоре, али у различитој мери, Поред овога, очекује се да ће разумевање књижевних метафора међу испитаницима зависити и од одабраних особина, а и да ће саме особине пружити јаснији увид у то шта је оно што метафоре чини више или мање разумљивим или више или мање везаним за неку од две врсте интелигенције. Сматра се и да ће когнитивно сложеније метафоре, као што су књижевне, бити теже за разумевање, тачније, очекује се да постоје разлике у врстама интелигенције одговорним за разумевање метафора рангираних према различитим особинама.  Имајући у виду чињеницу да још увек има доста простора за истраживања у овој области, очекује се допринос како на аналитичком плану, у погледу резултата добијених квалитативном и квантитативном анализом, тако и на методолошком плану, у погледу даљег унапређења методологије за одређивање механизма иза метафоре. | | | | | | | | | | |
| 5. | Примењене научне методе *(до 300 речи)* | | | | | | | | | |
| Кандидат најављује употребу три инструмента: Рејвенових прогресивних матрица, теста семантичких сличности, као и теста разумевања књижевних и некњижевних метафора, које ће искористити у неколико експеримента. *Рејвенове прогресивне матрице* (енлг. *Raven’s* *Progressive* *Matrices*) сличне су тестовима радне меморије и аналошког расуђивања, сматрају се поузданим средством за мерење флуидне интелигенције, и има врло мало истраживања у којима су коришћене у комбинацији са тестом за проверу разумевања метафоре. *Тест семантичких сличности* (енгл. *Semantic Similarities Test*) адаптиран је тако да мери кристализовану интелигенцију кроз проналажење сличности између концепата који су исказани једном речју. *Испитивање разумевања метафоре* је последњи тест у сету упитника у којима ће се од испитаника тражити да напишу отворене интерпретације номиналних књижевних и некњижевних метафора. Дате метафоре ће се од групе до групе разликовати по одабраним особинама. Испитаници ће бити припадници популације студената. Корпус метафоричких исказа састоји се из појединачних реченица које садрже књижевну или некњижевну метафору на основу резултата студије нормирања (Стаменковић, Миленковић и Динчић, 2019). Што се тиче књижевних метафора, оне су преузете из песама истакнутих српских песника чије је стваралаштво богато метафором (нпр. „Отаџбина је мајка тужна“). Реченице су модификоване тако да свака има форму *А је Б*. Разумевање метафоре биће проверено упитником отвореног типа, односно, од испитаника ће се тражити да напишу све интерпретације које везују за дату књижевну или некњижевну метафору. Након адекватног кодирања, добијени резултати унеће се у базу података у формату предвиђеном за даље анализе у одговарајућем софтверском пакету*.* Најзначајнији статистички тестови биће везани за испитивање корелација, поређење група уз помоћ теста ANOVA, t-тестовa, као и тестовa вишеструке регресије за проверу тога колико једна варијабла предвиђа другу. Оваква методологија прати приступе који се последњих година користе у психолингвистичким приступима метафори, али кроз иновације показује и додатни потенцијал у смислу давања конкретнијих одговора на кључна питања. | | | | | | | | | | |
| Предложена тема се прихвата неизмењена | | | **ДА** | | | | **НЕ** | | | |
| Коначан наслов теме докторске дисертације | | | *Однос особина метафоре и њиховог разумевања: психолингвистички приступ*  (*The relation between metaphor features and their comprehension: A psycholinguistic approach*) | | | | | | | |
| **ЗАКЉУЧАК** *(до 100 речи)* | | | | | | | | | | |
| Предложена тема докторске дисертације кандидата мср Катарине Миленковић под називом *Однос особина метафоре и њиховог разумевања: психолингвистички приступ* представља потенцијално веома релевантну и у доброј мери сложену студију у пољу психолингвистике, усмерену пре свега ка давању одговора на кључна питања у овој дисциплини и засновану на чврстој методологији, која се на више начина ослања на сазнања и из области савремене филологије и из области психологије и психолингвистике.  Kомисија има задовољство да предложи Наставно-научном већу Филозофског факултета и Научно-стручном већу за друштвене и хуманистичке науке Универзитета у Нишу да прихвате овај предлог извештаја и тиме омогуће кандидату мср Катарини Миленковић да започне рад на својој дисертацији под менторством проф. др Душана Стаменковића. | | | | | | | | | | |
| **ПОДАЦИ О КОМИСИЈИ** | | | | | | | | | | |
| Број одлуке НСВ о именовању Комисије | | | | **8/18-01-008/19-009** | | | | | | |
| Датум именовања Комисије | | | | **29. 11. 2019. године** | | | | | | |
| **Р. бр.** | | **Име и презиме, звање** | | | | | | **Потпис** | | |
| 1. | | Др Јелена Опсеница Костић, ванредни професор | | | | | председник |  | | |
| Психологија | | | Филозофски факултет Универзитета у Нишу | | |
| (Научна област) | | | (Установа у којој је запослен) | | |
| 2. | | Др Душан Стаменковић, ванредни професор | | | | | ментор, члан |  | | |
| Англистичка лингвистика | | | Филозофски факултет Универзитета у Нишу | | |
| (Научна област) | | | (Установа у којој је запослен) | | |
| 3. | | Др Михаило Антовић, редовни професор | | | | | члан |  | | |
| Англистичка лингвистика | | | Филозофски факултет Универзитета у Нишу | | |
| (Научна област) | | | (Установа у којој је запослен) | | |
| 4. | | Др Страхиња Степанов, доцент | | | | члан | |  | | |
| Српски језик и лингвистика | | | Филозофски факултет Универзитета у Новом Саду | | |
| (Научна област) | | | (Установа у којој је запослен) | | |
| **Датум и место:**  **16. 12. 2019. године,**  **Ниш и Нови Сад** | | | | | | | | | | |